
	Посочените конкурсни програми по същество не са нови за МК. Посочените в тях дейности, под една или друга форма, са реализирани като програми на министерството през последните близо 20 години. Самите програми са целево ориентирани, като са посочени приоритетини направления и конкретни бенефициери. 

Поради естеството на материята, както и липсата към момента на предварително публичнооповестено от страна на администрацията на МК проучване/анализ/доклад, пораждат се поредица от въпроси относно целесъобразността на програмите в този им вид. Но най-вече - може ли при липсата на подробен и ясен анализ на ситуацията в отделните сектори, които са обект на програмите, с отчетени в него изводи и препоръки, както и набелязване на конкретни предложения да се пристъпва към осъществяването на подобни програми? Още повече в срокове и за средства, които са посочени в публикуваните отделни документи. Същите безспорно са необходими за поддържане на културната инфраструктура, но без анализ те не биха постигнали цели, особено в по-дългосрочен план.

Ето защо, първоначално е нужно да се даде отговор поне на някои въпроси, между които:

1. Направен ли и анализ по отношение въздействието на реализираните през годините програми по отделните направления, които в момента са изведени. Ако има такъв то той публикуван ли е?

2. Изведените приоритетни направления в настоящите програми, както и посочените дейности, които следва да бъдат обект на интервенция в резултат на анализ, който е посочил необходимостта от тях ли е?

3. Защо има смесване на отделни бъдещи бенефициари и поставянето им на равни начала - напр. читалища и читалищни сдружения? Това са два отделни юридически субекта, които макар и да имат определена близост и сходство в практиката са напълно различни. 

4. В общата обява са посочени названия на отделни програми, които след преглед на документите става ясно, че са изписани в непълен вид - напр. под т.2 е написано "Програма "Нематериално културно наследство", а в документите става ясно, че има конкретизиране - "Програма "нематериално културно наследство - за професионални ансамбли". 

5. Посоченият срок за реализиране на подобни програми – до края на календарната 2024 г., реализуем ли е с оглед на това, че програмите реално ще стартират най-рано през м. септември на същата година?

След ясен отговор на тези въпроси може да се направи дискусия и по параметрите в отделните програми, защото и там има известни неясноти, пропуски и други пораждащи въпроси моменти. Опитът от последните години показва, че такива програми се посрещат с интерес и са обект на различни дискусии във връзка с осъществяването им. Опитът от последните години показва, че такива програми се посрещат с интерес и са обект на различни дискусии във връзка с осъществяването им. Освен това, разпределят се публични средства към публични организации. Това поражда необходимостта от правилен подход при целевото ориентиране на програмите, както и ясни правила на провеждане, реализиране и отчитане на подобни конкурсни сесии.

На основание на чл. 69, ал. 1, т. 1 от Административнопроцесуалния кодекс, фондация

„Народни читалища“ Ви предоставя писмено предложение по обявената за обществено обсъждане Национална програма „Информационна и медийна грамотност в обществените библиотеки” ,както следва:

1. В раздел 4, “Обхват на програмата”: „Национален обхват- Програмата обхваща Национална библиотека „Св. Св. Кирил и Методий“; регионални библиотеки и общински библиотеки, на територията на Република България.“, да бъде допълнено: както и читалищни библиотеки.

2. В раздел 7, „Допустими кандидати“, в първия параграф: „Бенефициенти по Програмата могат да бъдат Национална библиотека „Св. Св. Кирил и Методий“; регионални библиотеки и общински библиотеки, на територията на Република България.“, да бъде допълнено: както и читалищни библиотеки.

3. Предлагаме да бъдат направени и съответните промени, по преценка на Министерство на културата, по отношение на механизма на финансиране описан в раздел 6, така че да има възможност да бъдат финансирани самите читалища, които са юридически лица с нестопанска цел, а не са разпоредители с бюджетни средства.

Обосновка на предложенията:

4. Читалищните библиотеки са важна част от националната библиотечна мрежа и в пълна степен отговорят на описанието в програмата: „Библиотеките традиционно са възприемани като място за учене през целия живот. Те имат капацитет и достатъчно ресурс да участват в програми за информационна грамотност, както и да развиват свои такива. Библиотеките имат много широк кръг от ползватели на услугите си - от деца до възрастни хора и по този начин имат възможност да развият информационна грамотност в цялата общност.“

5. Изключването на читалищните библиотеки ще доведе до непропорционалното разпределение на средствата в териториален план, защото общински библиотеки съществуват в 10 области, като например във областите Велико Търново и Стара Загора има по 3, а в областите Смолян, Сливен, Разград и т.н. има по една. В 18 области няма регистрирани общински библиотеки, а ролята на такива имат библиотеките към централните читалища (например община Белоградчик, община Кула и т.н. в област Видин).

6. Читалищните библиотеки са записани като обществени библиотеки в Закона за обществените библиотеки, наравно с държавните и общинските библиотеки. Те в пълна степен отговарят на описанието в програмата: „Обществената библиотека има разнообразни потребители и потенциал да достигне до всички напречни секции на своята общност от деца до възрастни хора, както и до малцинствени групи и образователни и професионални нива и по този начин има възможност да развие информационна грамотност в цялата общност.“

7. Включването на читалищните библиотеки в програмата би допринесло за изпълнението на основната цел на програмата: „Целта на програмата е да подпомогне развитието на обществените библиотеки като център за информационна грамотност.“

На основание на чл. 69, ал. 1, т. 1 от Административнопроцесуалния кодекс, фондация
„Народни читалища“ Ви предоставя писмено предложение по обявената за обществено обсъждане Програма „Технологично обновление, технологично оборудване и насърчаване на четенето“ ,както следва:

1. В раздел 1, “Необходимост от програмата”, в предпоследния параграф: „Право на целево подпомагане по настоящата програма имат Национална библиотека „Св. св. Кирил и Методий“, регионалните библиотеки и общинските библиотеки, които са регистрирани в Регистъра на обществените библиотеки (съгл. чл. 10, т. 1 от Закона за обществените библиотеки) в Министерството на културата през 2023г.“, да бъде допълнено: както и читалищните библиотеки.

2. В раздел 4, „Обхват на програмата“, в първия параграф: „Обхватът на програмата е национален. Тя обхваща Национална библиотека „Св. Св. Кирил и Методий“, регионални библиотеки и общински библиотеки, на територията на Република България и предвижда дейности за тяхното технологично обновление, технологично оборудване и насърчаване на четенето.“, да бъде допълнено: както и читалищни библиотеки.

3. В раздел 6, „Допустими кандидати“: „Допустими кандидати по програмата са Национална библиотека „Св. Св. Кирил и Методий“, регионални библиотеки, съгл. чл. 25 и чл. 27 от ЗОБ в областните центрове и общински библиотеки , съгл. чл. 32 и чл. 33 от ЗОБ, вписани в публични регистър на обществените библиотеки в съответствие с разпоредбите на чл. 10 от ЗОБ.“, да бъде допълнено: както и читалищни библиотеки, съгл. чл. 37 от ЗОБ.

4. Предлагаме да бъде променен и механизмът на финансиране в раздел 12, така че да може да бъдат финансирани читалищата, които са юридически лица с нестопанска цел, а не разпоредители с бюджетни средства.

5. Читалищните библиотеки са важна част от националната библиотечна мрежа и имат същите нужди от технологично обновяване и техническо оборудване като останалите обществени библиотеки в България.

6. Читалищните библиотеки имат важна роля в насърчаването на четенето, както и другите обществени библиотеки в България.

7. За читалищните библиотеки в пълна сила важат всички предизвикателства констатирани в обосновката на програмата, включително фактът че: „Повече от десет години не са влагани целево средства за технологично обновление и автоматизация на процесите в библиотеките.“

8. Изключването на читалищните библиотеки ще доведе до непропорционалното разпределение на средствата в териториален план, защото общински библиотеки съществуват в 10 области, като например във областите Велико Търново и Стара Загора има по 3, а в областите Смолян, Сливен, Разград и т.н. има по една. В 18 области няма регистрирани общински библиотеки, а ролята на такива имат библиотеките към централните читалища (например община Белоградчик, община Кула и т.н. в област Видин).

I. По процедурата за кандидатстване и финансиране на одобрените проекти и контрол по изпълнението:

1. В проектите на програми: „Технологично обновление, технологично оборудване и насърчаване на четенето“, „Медийна и информационна грамотност в обществените библиотеки”, „Нематериално културно наследство – за професионални ансамбли“, „Читалища“ за 2024 г. е избран механизъм за финансиране, различен от подхода в представената за обществено обсъждане конкурсна сесия за финансиране на проекти за опазване на нематериалното културно наследство, при един и същи източник на финансиране и основания за предоставяне на подкрепата.

2. Изборът на механизъм за разпределение на средствата по проектите на програми, който предвижда: кандидатстването, оценяването и одобряването на проектните предложения, както и преценката за резултатите от изпълнението се осъществяват от Министерството на културата, а финансирането е предвидено да се извършва 100% авансово от общината на база одобрени от Министерство на културата проекти, не е мотивиран и липсва препратка към действащи законови текстове, които биха могли да бъдат приети като основания.

3. С изготвените правила на кмета на общината се възлага допълнително задължение да получава докладите за изпълнението на дейностите от бенефициентите, придружени от копия на първичните счетоводни документи, заверени „Вярно с оригинала”, за реализираните по програмата разходи, в едномесечен срок след приключване на дейностите по проекта да изготвя доклад за изпълнение на Програмата и да го изпраща до Министерство на културата, с копие на отчетните документи за дейности, към които общината няма отношение. Докладите трябва да включват съдържателен отчет и финансов отчет за изразходване на средствата. 

4. Предвидено е при неизпълнение на проектите и неприемане на отчета на бенефициента, средствата да се връщат в държавния бюджет. В правилата не е ясно разписано кой извършва мониторинг на изпълнението и преценката за изпълнение на проектите и какъв е редът за връщане на изплатените на бенефициентите средства в държавния бюджет, при положение, че е предвидено 100% авансово плащане да се извършва от общините.

На практика Правилата възлагат на кмета на община дейности и отговорности извън законово регламентирания ред.

5. В правилата не е предвидено сключване на договор, на основание на който да бъдат предоставяни средствата, осъществяван контрол и извършвано отчитането. Проектът на договор за финансиране следва да бъде част от пакета документи за кандидатстване.

Ако проектните предложения се подават от юридически лица, различни от общини, и се оценяват от Министерството на културата, финансирането би трябвало да става след сключване на договор с конкретното юридическо лице. Въз основа на клаузите на договора бенефициентът отговаря за изпълнението и отчитането на проектните дейности. Няма основание задълженията на бенефициента да бъдат поемани от друго юридическо лице – в случая общината, което няма никакво отношение към цялото провеждане на процедурата.

Видно от посочените в програмите критерии за недопустимост на кандидатите, наличието на предишен договор за финансиране, по който не са изпълнени всички условия, е основание за недопускане. Очевидно сключването на договор на получателите на финансова подкрепа с Министерството на културата, в качеството му на финансиращ орган, е практика, която не е приложена към настоящите национални програми.

Предвид изложеното, считаме, че предложеният механизъм за финансиране е нормативно необоснован и не гарантира ефективното и ефикасно използване на публичния ресурс.

По оценката на проектите:

1. Приложените Таблици, касаещи дейността на т.нар. Технически комисии, съдържат както критерии за административно съответствие, така и за допустимост. В тази връзка, наименованията им би следвало да са за оценка на административното съответствие и допустимостта на подадените проекти. Аналогично и Техническата комисия би следвало да е за извършването на проверка на административното съответствие и допустимостта на подадените проекти;

2. По отношение на Техническата комисия, би следвало да се изясни правото на глас на председателя й. Допълнително следва да се обмисли и доколко е резонно всеки член на Комисията (общо 4-ма) да извършва самостоятелна оценка на проектите. В тази връзка е достатъчно административното съответствие и допустимостта на всеки проект да се оцени от 2-ма оценители;

3. Правото на глас на председателя на Експертната комисия също следва да се изясни, както и броят на оценителите, които ще оценяват всеки от проектите. Текстовете, указващи че всеки член на комисията дава от 1 до 5 точки за всеки от посочените критерии, следва да се съобразят с това, че съгласно Таблиците за оценки, може да се присъждат и „0“ точки;

4. За да се избегне субективизмът при експертната оценка на проектите, ще е удачно за всяка от присъжданите от 0 до 5 т. по всеки от критериите, да се приложи разяснение.

По проект на Програма „Технологично обновление, технологично оборудване и насърчаване на четенето“:

1. В т.1 „Необходимост от Програмата“ се посочва, че право на целево подпомагане имат Национална библиотека „Св. Св. Кирил и Методий“, регионалните библиотеки и общинските библиотеки, които са регистрирани в Регистъра на обществените библиотеки (съгл. чл. 10, т. 1 от Закона за обществените библиотеки) в Министерството на културата през 2023 г. Същевременно в т. 6 „Допустими кандидати“ като такива фигурират Национална библиотека „Св. Св. Кирил и Методий“, регионални библиотеки, съгл. чл. 25 и чл. 27 от ЗОБ, в областните центрове и общински библиотеки, съгл. чл. 32 и чл. 33 от ЗОБ, вписани в публичния регистър на обществените библиотеки в съответствие с разпоредбите на чл. 10 от ЗОБ. С оглед на това е необходимо текстовете, свързани с допустимите кандидати по Програмата, да се унифицират, както и ясно и недвусмислено да бъде посочено кои обществени библиотеки, по смисъла на ЗОБ, не са допустими за кандидатстване.
2. Удачно ще е в т. 2 „Очаквани резултати“ изброените такива да се прецизират и предефинират, в т.ч. да се остойностят, където е възможно. По този начин ще се избегне смесването на очаквани резултати, дейности и конкретни мерки. Например резултат „Ползване на библиотечни документи на място в библиотеката и заемането им за ползването им у дома – постигане на увеличаване на заеманите документи от 3 до 5%“ би могъл да придобие следният вид: „Ръст на заеманите за ползване на място и у дома библиотечни документи – от 3 до 5%“ .

3. Би следвало общият бюджет на Програмата да се разпредели между допустимите кандидати, като бъде посочен съответният финансов ресурс: Например … хил. лв. за Националната библиотека „Св. Св. Кирил и Методий“, …. хил. лв. за регионалните библиотеки и т.н.

4. В т.9 „Допустими разходи“: удачно ще е да се посочи периодът на допустимостта на разходите. С оглед изискването във Формуляра за кандидатстване исканите средства от МК да се посочат с ДДС, е необходимо да се укаже и допустимостта му, в т.ч. при невъзстановим и възстановим такъв.

5. В раздел 2. „Цели на програмата“ да отпадне текстът: „Повишаване на творческия и продукционен капацитет на библиотеките чрез представяне на културни продукти, създаване и разпространение на културното съдържание в страната и чужбина, свързани с насърчаване на четенето и грамотността.“ като нямащ отношение към дейността на обществените библиотеки и същността на Програмата.

6. В раздел 2 очакваните резултати следва да бъдат ясно обвързани с посочените цели на програмата. В изброените „резултати“ има сериозно смесване на очаквани резултати, дейности, примери за конкретни мерки и допустими разходи. 

7. Аналогично е смесването на понятия в раздел „Допустими дейности“.

Например: киоск – със системи за презентации в публични пространства са периферни устройства - като дейност – могат да бъдат придобити, разработени, закупени; 

Например: Технологии за дългосрочно офлайн съхранение на архивен масив от дигитална информация за подобряване сигурността и надеждността на данните (облачно съхранение, магнитни ленти-касети и твърди дискове – HDD); - е допустим разход, а не дейност.

8. В раздел „Допустими дейности“ 7.2. Раздел II, Модул 1 са посочени и конкретни инициативи и събития, а не дейности.

9. т.13 „Ред за кандидатстване“ - тъй като по Програмата не е разписан раздел „Партньорство“, ще е удачно посочената Декларация за партньорство да се заличи в т.ч. и от Приложенията или в правилата за кандидатстване да бъде разписан съответният раздел.
По проект на Програма „Медийна и информационна грамотност в обществените библиотеки”:

1.Прави впечатление, въпреки подробно описаните мотиви за необходимостта от Програмата, че от същата се изключват читалищните библиотеки. В тази връзка, както и с оглед на това, че те също са част от обществените библиотеки по смисъла на Закона за обществените библиотеки, следва ясно и недвусмислено да се посочи, че те не са допустим кандидат по Програмата.

2. За да се гарантира подкрепа за всички типове допустими кандидати, е подходящо общият бюджет на Програмата да се разпредели между тях. Например 20 хил. лв. за Националната библиотека „Св. Св. Кирил и Методий“, …. хил. лв. за регионалните библиотеки и т.н.

3. В т.10 „Допустими разходи“ е удачно да се посочи периодът на допустимостта на разходите. С оглед изискването във Формуляра за кандидатстване исканите средства да се посочат с ДДС, е необходимо да се укаже и допустимостта му, в т.ч. при невъзстановим и възстановим такъв.

4. т.13 „Ред за кандидатстване“: Предвиждането по т.1, че заявителите имат право да кандидатстват за финансиране с един проект за две или повече дейности по двата раздела на Програмата, следва да се съобрази с това, че в Програмата те не са обособени като раздели, а като групи дейности.

5. С оглед горната граница на проектите (20 хил. лв.) е удачно Формулярът за кандидатстване да се опрости - да се обединят отделни негови раздели, като например ръководител на проекта и екип на проекта; дейности по проекта и график на дейностите. Други раздели, като устойчивост биха могли да се заличат, както и изискуемата финансова обосновка. По този начин административната тежест при кандидатстването, ще съответства на предвидената по Програмата подкрепа. 
	Не се приема

Не се приема

Не се приема

Не се приема

Не се приема

Не се приема

Не се приема 

Не се приема 

Не се приема

Не се приема

Не се приема

Не се приема

Не се приема

Не се приема

Не се приема

Не се приема

Не се приема

Не се приема

Не се приема

Не се приема

Не се приема
Не се приема  

Приема се
Приема се

Приема се  

Приема се

Не се приема
Приема се 

Приема се 

Приема се 

Приема се 

Не се приема

Приема се частично

Приема се по принцип

Не се приема 

Приема се частично

Приема се 

Не се приема

Приема се 

Приема се частично

Приема се 

Приема се

Приема се 

Не се приема
Приема се

Не се приема

Приема се

Приема се частично   
	Няма конкретно предложение по текстовете.
Няма конкретни предложения по текстовете.

Няма конкретни предложения.

Няма конкретни предложения.

Няма конкретни предложения.

Съгласно разпоредбата на чл. 1, ал. 5, т. 5.1.2. от Закона за държавния бюджет на Република България за 2024 г. посочените средства, в които влизат и средствата по настоящата Програма, са предвидени за финансиране на проекти на държавни и общински културни организации и структури с цел създаване и развитие на културни продукти. 
Съгласно чл. 2 от Закона за народните читалища, народните читалища са традиционни самоуправляващи се български културно-просветни сдружения в населените места, които изпълняват и държавни културно-просветни задачи. Читалищата са юридически лица с нестопанска цел. Видно от посочената разпоредба на ЗНЧ, читалищата са юридически лица с нестопанска цел, регистрирани по реда на Закона за юридическите лица с нестопанска цел. Читалищата попадат извън посочените в чл. 1, ал. 5, т. 5.1.2. от ЗДБРБ за 24 г. субекти, подлежащи на финансиране. С оглед на това обстоятелство, тяхното включване в кръга на допустимите субекти по настоящата Програма се явява незаконосъобразно.
Предложението е обсъдено в коментара по т. 1. Народните читалища са недопустим субект по смисъла на разпоредбата на чл. 1, ал. 5, т. 5.1.2 от ЗДБРБ за 24 г.

Предложението е обсъдено в коментарите към предходните две точки.
Липсва конкретно предложение.
Липсва конкретно предложение.
Липсва конкретно предложение.
Предложението е обсъдено в т. 1.

Съгласно разпоредбата на чл. 1, ал. 5, т. 5.1.2. от Закона за държавния бюджет на Република България за 2024 г. посочените средства, в които влизат и средствата по настоящата Програма, са предвидени за финансиране на проекти на държавни и общински културни организации и структури с цел създаване и развитие на културни продукти. 

Съгласно чл. 2 от Закона за народните читалища, народните читалища са традиционни самоуправляващи се български културно-просветни сдружения в населените места, които изпълняват и държавни културно-просветни задачи. Читалищата са юридически лица с нестопанска цел. Видно от посочената разпоредба на ЗНЧ, читалищата са юридически лица с нестопанска цел, регистрирани по реда на Закона за юридическите лица с нестопанска цел. Читалищата попадат извън посочените в чл. 1, ал. 5, т. 5.1.2. от ЗДБРБ за 24 г. субекти, подлежащи на финансиране. С оглед на това обстоятелство, тяхното включване в кръга на допустимите субекти по настоящата Програма се явява незаконосъобразно.

Предложението обсъдено в т. 1.

Предложението обсъдено в т. 1.

Предложението обсъдено в т. 1.

Липсва конкретно предложение.

Липсва конкретно предложение.

Липсва конкретно предложение.

Липсва конкретно предложение.

Подходът за финансиране е променен. В раздел 12. 

12.
МЕХАНИЗЪМ ЗА ПРЕДОСТАВЯНЕ НА ФИНАНСИРАНЕТО на Програма  „Технологично обновление, технологично оборудване и насърчаване на четенето, медийна и информационна грамотност в обществените библиотеки“ е посочено, че финансирането на дейностите се извършва от Министерство на културата. Текстът е редактиран, съгласно получените бележки.
Подходът е променен. Текстът е редактиран. Обсъдено в т. 1. Финансирането се осъществява от Министерство на културата.
Подходът е променен. Обсъдено в т. 1.

Подходът е променен. Отчитането се извършва пред Министерство на културата. Обсъдено в т. 1. Съгласно променените разпоредби в раздел 17 и 18 на Програмата, отчитането следва да се извършва пред Министерство на културата, като реда за отчитане ще бъде посочен в договорите, сключени с одобрените кандидати. Отчитането е обсъдено в раздели 17 и 18 на Програмата. Премахнато е участието на общините в страната, като конкурсната процедурата и сключването на договорите се извършва изцяло от Министерство на културата.
Проектът на договор се изготвя от Министерство на културата. Текстовете са променени, съгласно дадените бележки. Проектът на договор може да съдържа чувствителна информация, която следва да бъде достъпна само за страните по него.
Подходът е променен. Участието на общините е премахнато от Програмата. Текстовете са редактирани, съгласно дадените бележки.
Подходът е променен. Обсъдено в т. 1.

Подходът е променен. Обсъдено в т. 1.

Наименованието на комисията е коригирано. Броят на комисиите е редуциран. Създадена е една обща комисия, за допустимост и оценка. Комисията е независима, всеки член има право на равен глас с останалите, за да се гарантира равнопоставеността при вземане на решения. Експертната комисия извършва проверка за административно съответствие, допустимост и оценка на проектите. Текстовете са редактирани, съгласно дадените бележки.

Комисията е независима, всеки член има право на равен глас с останалите, за да се гарантира равнопоставеността при вземане на решения. 

Предвидено е председателят на комисията да има равен глас с останалите членове. Таблицата е редактирана, като е премахнато несъответствието при присъждане на точките за оценяване.

Във формуляра за оценка е въведена графа „мотиви за оценяването“, в която графа, оценяващият ще даде обяснения за избраната оценка.
В раздел 6.
ДОПУСТИМИ  И НЕДОПУСТИМИ КАНДИДАТИ на Програмата е изрично посочено, кои са допустимите и недопустимите кандидати по програмата. Текстовете са ясно формулирани и не се налага редакция.
Текстът е редактиран, като посочените стойности са премахнати. 
Текстът е редактиран, съгласно дадените бележки. В раздел 5 „Бюджет на програмата“ са посочени конкретните допустими стойности за финансиране за отделните субекти по програмата.

Предложението е неясно. Срокът за изпълнение по Програмата е конкретно посочен. 

Предложението се приема. Текстът е премахнат от раздел 2 „Цели на програмата“.

Раздел 3 „Очаквани резултати“ е редактиран частично, съгласно дадените бележки, като текстовете са прецизирани с оглед даване на повече яснота.

Текстовете са редактирани, съгласно дадените бележки с оглед прецизиране на разпоредбите.

Текстовете са редактирани, съобразно дадените бележки.

Текстът на Програмата е редактиран, като терминът „Партньорство“ е премахнат. 

В раздел 6.
ДОПУСТИМИ  И НЕДОПУСТИМИ КАНДИДАТИ на Програмата е изрично посочено, кои са допустимите и недопустимите кандидати по програмата. Текстовете са ясно формулирани и не се налага редакция.
Текстът е редактиран, съгласно дадените бележки. В раздел 5 „Бюджет на програмата“ са посочени конкретните допустими стойности за финансиране за отделните субекти по програмата.
Предложението е неясно формулирано. Срокът за изпълнение по Програмата е конкретно посочен.

Текстът на разпоредбата е редактиран, като думите „по двата раздела“ са премахнати.

Текстовете на формуляра са редактирани частично. Размерът на допустимите средства на отделните субекти по Програмата е увеличен. Формулярът е редактиран с оглед внасяне на повече яснота.  

